               IL-KUMMISSJONI EWROPEA
            Brussell, 15.6.2018
            COM(2018) 477 final
            2018/0255(NLE)
            Proposta għal
            DEĊIŻJONI TAL-KUNSILL
            dwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp, inkluż it-tieni pagament parzjali għall-2018.

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Raġunijiet u objettivi tal-proposta

                  Il-proposta tirrigwarda abbozz ta' Deċiżjoni tal-Kunsill dwar it-tieni pagament parzjali tal-kontribuzzjonijiet finanzjarji għall-Fond Ewropew għall-Iżvilupp (FEŻ) li għandhom jitħallsu mill-Istati Membri fl-2018.

                  Il-11-il FEŻ u fondi oħra tal-FEŻ li għadhom miftuħa (jiġifieri t-Tmien, id-Disa' u l-10 FEŻ) huma mmaniġġjati skont il-ġabra ta' regoli li ġejja:

                  Il-Ftehim ta' Sħubija attwali bejn il-membri tal-Grupp ta' Stati tal-Afrika, il-Karibew u l-Paċifiku fuq naħa, u l-Komunità Ewropea u l-Istati Membri tagħha fuq in-naħa l-oħra ("il-Ftehim ta' Sħubija AKP-UE") kif emendat l-aħħar
                     1
                  ,

                  Il-Ftehim Intern bejn ir-Rappreżentanti tal-Gvernijiet tal-Istati Membri tal-Unjoni Ewropea, imlaqqgħin fil-Kunsill, dwar l-iffinanzjar tal-għajnuna tal-Unjoni Ewropea fl-ambitu tal-qafas finanzjarju pluriennali għall-perjodu mill-2014 sal-2020, skont il-Ftehim ta’ Sħubija AKP-UE, u dwar l-allokazzjoni ta’ assistenza finanzjarja għall-Pajjiżi u t-Territorji Extra-Ewropej li għalihom tapplika r-Raba' Parti tat-Trattat dwar il-Funzjonament tal-Unjoni Ewropea
                     2
                   (il-11-il “Ftehim Intern” tal-FEŻ),

                  Ir-Regolament tal-Kunsill (UE) 2015/323 dwar ir-Regolament Finanzjarju applikabbli għall-11-il Fond Ewropew għall-Iżvilupp
                     3
                  ("ir-Regolament Finanzjarju tal-11-il FEŻ").

                  Id-dokumenti msemmijin hawn fuq jinkludu impenji pluriennali mill-Istati Membri biex jappoġġaw finanzjarjament it-teżor tal-FEŻ. Ir-Regolament Finanzjarju tal-11-il FEŻ jipprevedi li jsiru kontribuzzjonijiet regolari mill-Istati Membri għat-teżor tal-FEŻ skont impenji finanzjarji predeterminati. Il-kontribuzzjonijiet regolari huma xprunati minn Deċiżjonijiet tekniċi tal-Kunsill li jirriflettu l-implimentazzjoni ta’ impenji finanzjarji deċiżi minn qabel.

                  Għaldaqstant, uħud mill-intestaturi fil-memorandum ta’ spjegazzjoni mhumiex applikabbli għal sejħiet regolari għall-kontribuzzjonijiet, bħalma hi din.

               2.ELEMENTI ĠURIDIĊI

               •Bażi ġuridika

                  L-Artikolu 7 tal-Ftehim Intern tal-11-il FEŻ jipprovdi għall-proċedura li skontha għandhom ikunu deċiżi  l-kontribuzzjonijiet tal-Istati Membri għall-FEŻ.

                  F’konformità mal-Artikolu 21(3) tar-Regolament Finanzjarju tal-11-il FEŻ, il-Kummissjoni tippreżenta l-proposta tagħha dwar il-kontribuzzjonijiet tal-Istati Membri rigward it-tieni pagament parzjali sal-15 ta’ Ġunju. Il-Kunsill irid jiddeċiedi fuq din il-proposta sa mhux aktar tard minn 21 jum kalendarju wara l-preżentazzjoni ta’ din il-proposta.

                  L-Artikolu 21(4) tar-Regolament Finanzjarju tal-11-il FEŻ jinkludi regoli dwar il-kontenut tal-proposta tal-Kummissjoni.

               •Elementi ġuridiċi oħrajn

                  F'konformità mal-Artikolu 21(7) tar-Regolament Finanzjarju tal-11-il FEŻ, l-ammont immaniġġjat mill-Kummissjoni Ewropea u l-ammont immaniġġjat mill-Bank Ewropew tal-Investiment (BEI) huma speċifikati separatament.

                  Skont l-Artikolu 52 tar-Regolament Finanzjarju tal-11-il FEŻ, il-BEI bagħat lill-Kummissjoni Ewropea l-estimi aġġornati tiegħu ta' impenji u pagamenti skont l-istrumenti li jimmaniġġja.

                  Skont l-Artikolu 22(1) tal-11-il Regolament Finanzjarju, is-sejħiet għall-kontribuzzjonijiet l-ewwel għandhom jużaw l-ammonti disponibbli minn FEŻ preċedenti, wieħed wara l-ieħor. Għaldaqstant, is-sejħiet għal kontribuzzjonijiet f’din il-proposta jikkonċernaw l-ammonti fl-10 FEŻ għall-BEI u l-ammonti fil-11-il FEŻ għall-Kummissjoni Ewropea.

                  L-Artikolu 23(1) tar-Regolament Finanzjarju tal-11-il FEŻ jistipula li Stat Membru li jonqos milli jħallas il-pagament parzjali tal-kontribuzzjoni dovut sal-iskadenza jkun jeħtieġlu jħallas l-imgħax fuq l-ammont li ma jkunx ħallas; l-arranġamenti għall-pagament tal-imgħax huma speċifikati fl-istess Artikolu.

               3.IMPLIKAZZJONIJIET GĦALL-BAĠIT

                  Ebda implikazzjoni baġitarja.

               2018/0255 (NLE)

               Proposta għal

               DEĊIŻJONI TAL-KUNSILL

               dwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp, inkluż it-tieni pagament parzjali għall-2018.

               IL-KUNSILL TAL-UNJONI EWROPEA,

               Wara li kkunsidra t-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea,

               Wara li kkunsidra l-Ftehim Intern bejn ir-Rappreżentanti tal-Gvernijiet tal-Istati Membri tal-Unjoni Ewropea, imlaqqgħin fil-Kunsill, dwar l-iffinanzjar tal-għajnuna tal-Unjoni Ewropea fl-ambitu tal-qafas finanzjarju pluriennali għall-perjodu mill-2014 sal-2020, skont il-Ftehim ta' Sħubija AKP-UE, u dwar l-allokazzjoni ta' assistenza finanzjarja għall-Pajjiżi u t-Territorji Extra-Ewropej li għalihom tapplika r-Raba' Parti tat-Trattat dwar il-Funzjonament tal-Unjoni Ewropea
                  4
                ("il-Ftehim Intern"), u b'mod partikolari l-Artikolu 7 tiegħu,

               Wara li kkunsidra r-Regolament tal-Kunsill (UE) 2015/323 tat-2 ta' Marzu 2015 dwar ir-Regolament Finanzjarju applikabbli għall-11-il Fond Ewropew għall-Iżvilupp ("ir-Regolament Finanzjarju tal-11-il FEŻ")
                  5
               , u b'mod partikolari l-Artikolu 21(3) u 21(4) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Skont il-proċedura stabbilita fl-Artikoli 21 sa 24 tar-Regolament Finanzjarju tal-11-il FEŻ, il-Kummissjoni għandha sal-15 ta' Ġunju 2018 biex tippreżenta proposta li tispeċifika (a) l-ammont tat-tieni pagament parzjali tal-kontribuzzjoni għall-2018, u (b) ammont annwali rivedut tal-kontribuzzjoni għall-2018, f'każijiet fejn l-ammont ivarja mill-bżonnijiet reali,

               (2)Skont l-Artikolu 52 tar-Regolament Finanzjarju tal-11-il FEŻ, fil-15 ta' April 2018, il-Bank Ewropew tal-Investiment bagħat lill-Kummissjoni Ewropea l-estimi aġġornati tiegħu tal-impenji u tal-pagamenti fl-istrumenti li jimmaniġġja,

               (3)L-Artikolu 22(1) tar-Regolament Finanzjarju tal-11-il FEŻ jistipula li s-sejħiet għal kontribuzzjonijiet għandhom l-ewwel jużaw l-ammonti stipulati fil-FEŻ preċedenti. Għaldaqstant, jenħtieġ li ssir sejħa għal fondi skont l-10 FEŻ għall-BEI u l-11-il FEŻ għall-Kummissjoni.

               (4)Permezz tad-Deċiżjoni (UE) 2017/2171
                  6
               , fl-20 ta' Novembru 2017, fuq proposta mill-Kummissjoni Ewropea, il-Kunsill adotta d-Deċiżjoni li l-limitu massimu għall-ammont annwali tal-kontribuzzjonijiet tal-FEŻ tal-Istati Membri għall-2018 ikun ta' EUR 4 550 000 000 għall-Kummissjoni Ewropea, u ta' EUR 250 000 000 għall-Bank Ewropew tal-Investiment.

               ADOTTA DIN ID-DEĊIŻJONI:

               Artikolu 1

               Il-kontribuzzjonijiet individwali tal-Fond Ewropew għall-Iżvilupp li jridu jitħallsu mill-Istati Membri lill-Kummissjoni u lill-Bank Ewropew tal-Investiment bħala t-tieni pagament parzjali għall-2018 huma stabbiliti fit-tabella fl-Anness ta' din id-Deċiżjoni.

               Artikolu 2

               L-ammont annwali tal-kontribuzzjonijiet għall-FEŻ tal-Istati Membri għall-2018 huwa b’dan rivedut għal EUR 4 500 000 000. Huwa għandu jinqasam f’EUR 4 250 000 000 għall-Kummissjoni, u EUR 250 000 000 għall-BEI.

               Artikolu 3

               Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.

               Artikolu 4

               Din id-Deċiżjoni hija indirizzata lill-Istati Membri.

               Magħmul fi Brussell,

                     Għall-Kunsill

                     Il-President

                     (1)

                        ĠU L 317, 15.12.2000, p. 3

                     (2)

                        ĠU L 210, 6.8.2013, p. 1

                     (3)

                        ĠU L 58, 3.3.2015, p. 17-38

                     (4)

                        ĠU L 210, 6.8.2013, p. 1

                     (5)

                        ĠU L 58, 3.3.2015, p. 17-38

                     (6)

                        ĠU L 306, 22.11.2017, p. 21-23

    ---documentbreak---

               IL-KUMMISSJONI EWROPEA
            Brussell,15.6.2018
            COM(2018) 477 final
            ANNESS
            Proposta għal
            DEĊIŻJONI TAL-KUNSILL
            dwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp, inkluż it-tieni ħlas parzjali għall-2018.

               ANNESS

                        STATI MEMBRI

                        Skema tal-10 FEŻ, %

                        Skema tal-11-il FEŻ, %

                        It-tieni pagament parzjali tal-2018 (EUR)

                        Total

                        Il-Kummissjoni

                        Il-BEI

                        Il-11-il FEŻ

                        L-10 FEŻ

                        IL-BELĠJU

                        3.53

                        3.24927

                        42,240,510.00

                        3,530,000.00

                        45,770,510.00

                        IL-BULGARIJA

                        0.14

                        0.21853

                        2,840,890.00

                        140,000.00

                        2,980,890.00

                        IR-REPUBBLIKA ĊEKA

                        0.51

                        0.79745

                        10,366,850.00

                        510,000.00

                        10,876,850.00

                        ID-DANIMARKA

                        2.00

                        1.98045

                        25,745,850.00

                        2,000,000.00

                        27,745,850.00

                        IL-ĠERMANJA

                        20.50

                        20.57980

                        267,537,400.00

                        20,500,000.00

                        288,037,400.00

                        L-ESTONJA

                        0.05

                        0.08635

                        1,122,550.00

                        50,000.00

                        1,172,550.00

                        L-IRLANDA

                        0.91

                        0.94006

                        12,220,780.00

                        910,000.00

                        13,130,780.00

                        IL-GREĊJA

                        1.47

                        1.50735

                        19,595,550.00

                        1,470,000.00

                        21,065,550.00

                        SPANJA

                        7.85

                        7.93248

                        103,122,240.00

                        7,850,000.00

                        110,972,240.00

                        FRANZA

                        19.55

                        17.81269

                        231,564,970.00

                        19,550,000.00

                        251,114,970.00

                        IL-KROAZJA

                        0.00

                        0.22518

                        2,927,340.00

                        0.00

                        2,927,340.00

                        L-ITALJA

                        12.86

                        12.53009

                        162,891,170.00

                        12,860,000.00

                        175,751,170.00

                        ĊIPRU

                        0.09

                        0.11162

                        1,451,060.00

                        90,000.00

                        1,541,060.00

                        IL-LATVJA

                        0.07

                        0.11612

                        1,509,560.00

                        70,000.00

                        1,579,560.00

                        IL-LITWANJA

                        0.12

                        0.18077

                        2,350,010.00

                        120,000.00

                        2,470,010.00

                        IL-LUSSEMBURGU

                        0.27

                        0.25509

                        3,316,170.00

                        270,000.00

                        3,586,170.00

                        L-UNGERIJA

                        0.55

                        0.61456

                        7,989,280.00

                        550,000.00

                        8,539,280.00

                        MALTA

                        0.03

                        0.03801

                        494,130.00

                        30,000.00

                        524,130.00

                        IN-NETHERLANDS

                        4.85

                        4.77678

                        62,098,140.00

                        4,850,000.00

                        66,948,140.00

                        L-AWSTRIJA

                        2.41

                        2.39757

                        31,168,410.00

                        2,410,000.00

                        33,578,410.00

                        IL-POLONJA

                        1.30

                        2.00734

                        26,095,420.00

                        1,300,000.00

                        27,395,420.00

                        IL-PORTUGALL

                        1.15

                        1.19679

                        15,558,270.00

                        1,150,000.00

                        16,708,270.00

                        IR-RUMANIJA

                        0.37

                        0.71815

                        9,335,950.00

                        370,000.00

                        9,705,950.00

                        IS-SLOVENJA

                        0.18

                        0.22452

                        2,918,760.00

                        180,000.00

                        3,098,760.00

                        IS-SLOVAKKJA

                        0.21

                        0.37616

                        4,890,080.00

                        210,000.00

                        5,100,080.00

                        IL-FINLANDJA

                        1.47

                        1.50909

                        19,618,170.00

                        1,470,000.00

                        21,088,170.00

                        L-IŻVEZJA

                        2.74

                        2.93911

                        38,208,430.00

                        2,740,000.00

                        40,948,430.00

                        IR-RENJU UNIT

                        14.82

                        14.67862

                        190,822,060.00

                        14,820,000.00

                        205,642,060.00

                        TOTAL TAL-UE-28

                        100.00

                        100.00

                        1,300,000,000.00

                        100,000,000.00

                        1,400,000,000.00


               IL-KUMMISSJONI EWROPEA
            Brussell, 2.8.2018
            COM(2018) 565 final
            2018/0297(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li trid tittieħed f’isem l-Unjoni Ewropea fil-Laqgħa tal-Parteċipanti fl-Arranġament dwar il-Krediti għall-Esportazzjoni Uffiċjalment Appoġġati

               MEMORANDUM TA’ SPJEGAZZJONI

               1.Suġġett tal-proposta

               Din il-proposta tikkonċerna d-deċiżjoni li tistabbilixxi l-pożizzjoni li trid tittieħed f’isem l-Unjoni fil-Laqgħa tal-Parteċipanti fl-Arranġament dwar il-Krediti għall-Esportazzjoni Uffiċjalment Appoġġati (il-“Laqgħa tal-Parteċipanti”) b’rabta mal-adozzjoni prevista ta’ deċiżjoni li tikkonċerna t-talba mit-Turkija li ssir Parteċipant fl-Arranġament dwar il-Krediti għall-Esportazzjoni Uffiċjalment Appoġġati (“l-Arranġament”) tal-Organizzazzjoni għall-Kooperazzjoni u l-Iżvilupp Ekonomiċi (“OECD”).

               2.Kuntest tal-proposta

               2.1.L-Arranġament dwar il-Krediti għall-Esportazzjoni Uffiċjalment Appoġġati

               L-Arranġament huwa Ftehim bejn Ġentlomi bejn l-UE, l-Istati Uniti, il-Kanada, il-Ġappun, il-Korea, in-Norveġja, l-Iżvizzera, l-Awstralja u New Zealand bl-għan li jipprovdi qafas għall-użu ordnat ta’ krediti għall-esportazzjoni uffiċjalment appoġġati. Fil-prattika, dan ifisser li jiġu previsti kundizzjonijiet ekwivalenti ta’ kompetizzjoni (li permezz tagħhom il-kompetizzjoni tkun ibbażata fuq il-prezz u l-kwalità tal-oġġetti esportati u mhux fuq it-termini finanzjarji pprovduti) u li ssir ħidma biex jiġu eliminati s-sussidji u d-distorsjonijiet kummerċjali relatati mal-krediti għall-esportazzjoni uffiċjalment appoġġati. L-Arranġament daħal fis-seħħ f’April 1978, huwa għal durata indefinita u, għalkemm jirċievi s-sostenn amministrattiv tas-Segretarjat tal-OECD, mhuwiex Att tal-OECD
                  1
               .

               L-Arranġament huwa soġġett għal aġġornamenti b’mod regolari sabiex jitqiesu l-iżviluppi tekniċi u ta’ politika ġodda li jaffettwaw il-krediti għall-esportazzjoni f’diversi setturi. L-Arranġament ġie traspost, u għalhekk sar legalment vinkolanti fl-UE permezz tar-Regolament (UE) Nru 1233/2011 tal-Parlament Ewropew u tal-Kunsill
                  2

                  3
               . L-aġġornamenti jiġu inkorporati fil-leġiżlazzjoni tal-UE permezz ta’ Atti delegati skont l-Artikolu 2 ta’ dan ir-Regolament.

               2.2.Il-Laqgħa tal-Parteċipanti fl-Arranġament dwar il-Krediti għall-Esportazzjoni Uffiċjalment Appoġġati

               L-Artikolu 67 tal-Arranġament jipprevedi li “Il-Parteċipanti għandhom jirrevedu b’mod regolari l-funzjonament tal-Arranġament. Fir-reviżjoni, il-Parteċipanti għandhom jeżaminaw, fost l-oħrajn, il-proċeduri ta’ notifika, l-implimentazzjoni u l-operat tas-sistema tad-DDR, ir-regoli u l-proċeduri dwar l-għajnuna marbuta, il-kwistjonijiet ta’ allinjament, l-impenji minn qabel u l-possibbiltajiet ta’ parteċipazzjoni usa’ fl-Arranġament”.

               Il-Kummissjoni Ewropea tirrappreżenta lill-Unjoni fil-Laqgħa tal-Parteċipanti, fejn id-deċiżjonijiet dwar il-modifiki kollha li jsiru fl-Arranġament jittieħdu b’konsensus. Il-pożizzjoni tal-Unjoni tiġi adottata mill-Kunsill u tiġi diskussa mar-rappreżentanti tal-Istati Membri fil-Grupp ta’ Ħidma dwar il-Krediti għall-Esportazzjoni
                  4
               .

               2.3.L-att previst tal-Laqgħa tal-Parteċipanti fl-Arranġament dwar il-Krediti għall-Esportazzjoni Uffiċjalment Appoġġati

               L-Artikolu 3 tal-Arranġament jipprevedi li “Membri oħra tal-OECD u nonmembri jistgħu jiġu mistiedna jsiru Parteċipanti mill-Parteċipanti attwali”. It-Turkija ilha Membru tal-OECD mit-2 ta’ Awwissu 1961.

               Permezz tal-ittra datata l-20 ta’ Settembru 2017 u indirizzata lill-President tal-Laqgħa tal-Parteċipanti fl-Arranġament, it-Turkija talbet li ssir Parteċipant fl-Arranġament.

               It-talba tat-Turkija ġiet diskussa fil-Laqgħa tal-Parteċipanti f’sessjoni kunfidenzjali fil-15 ta’ Novembru 2017. Ma ttieħdet l-ebda deċiżjoni peress li l-Parteċipanti, inkluża l-UE, ma kellhomx pożizzjoni fir-rigward ta’ din il-kwistjoni.

               Matul il-ġimgħa tat-12 ta’ Novembru 2018, il-Laqgħa tal-Parteċipanti fl-Arranġament hija mistennija li tadotta deċiżjoni fir-rigward ta’ din it-talba mit-Turkija (“l-att previst”).

               L-att previst isir vinkolanti għall-partijiet f’konformità mal-Artikolu 67 tal-Arranġament.

               3.Pożizzjoni li trid tittieħed f’isem l-Unjoni

               It-Turkija ilha osservatur fl-Arranġament mill-2006.

               It-Turkija diġà għandha l-obbligu li tikkonforma mal-leġiżlazzjoni tal-UE dwar il-politika tal-krediti għall-esportazzjoni uffiċjalment appoġġati, skont l-Artikolu 12 tal-Ftehim tal-Unjoni Doganali bejn l-UE u t-Turkija li jipprevedi li:

               “it-Turkija, fir-rigward tal-pajjiżi li mhumiex membri tal-Komunità, għandha tapplika dispożizzjonijiet u miżuri ta’ implimentazzjoni li huma sostanzjalment simili għal dawk tal-politika kummerċjali tal-Komunità stabbilita fir-Regolamenti li ġejjin: […] - id-Deċiżjoni tal-Kunsill 93/112/KEE (il-krediti għall-esportazzjoni uffiċjalment appoġġati)
                  5
               ”.

               Issa d-Deċiżjoni tal-Kunsill 93/112/KEE ġiet sostitwita bir-Regolament (UE) Nru 1233/2011 u, anke jekk it-Turkija għadha ma allinjatx ruħha kompletament mal-leġiżlazzjoni tal-UE dwar il-krediti għall-esportazzjoni (kif iddikjarat fir-Rapport tal-2016 dwar it-Turkija
                  6
               ), l-aċċettazzjoni tat-Turkija bħala Parteċipant fl-Arranġament tal-OECD se tkompli żżid il-pressjoni fuq it-Turkija biex tikkonforma ma’ dawk ir-regoli. Peress li r-regoli dwar il-krediti għall-esportazzjoni uffiċjalment appoġġati jiġu adottati b’konsensus fil-Laqgħa tal-Parteċipanti fl-Arranġament, it-Turkija se tkun involuta għalkollox fil-proċess tat-teħid tad-deċiżjonijiet ladarba ssir Parteċipant.

               Fl-aħħar nett, it-Turkija hija membru tal-Grupp ta’ Ħidma Internazzjonali dwar il-Krediti għall-Esportazzjoni, li ġie stabbilit fl-2012 biex jiġu nnegozjati regoli ġodda dwar il-krediti għall-esportazzjoni bil-parteċipazzjoni ta’ ekonomiji emerġenti mhux tal-OECD, fejn ilha tipparteċipa b’mod attiv u tappoġġa l-pożizzjoni tal-UE.

               Għaldaqstant, jenħtieġ li t-talba tat-Turkija li ssir Parteċipant fl-Arranġament tiġi appoġġata.

               4.Bażi ġuridika

               4.1.Bażi ġuridika proċedurali

               4.1.1.Prinċipji

               L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jipprevedi deċiżjonijiet li jistabbilixxu “il-pożizzjonijiet li għandhom jiġu adottati f’isem l-Unjoni f’sede stabbilita fi ftehim, meta dik is-sede tintalab tadotta atti li jkollhom effetti legali, sakemm dawn ma jkunux atti li jissupplimentaw jew jemendaw il-qafas istituzzjonali tal-ftehim.”

               Il-kunċett ta’ “atti li jkollhom effetti legali” jinkludi atti li jkollhom effetti legali skont ir-regoli tad-dritt internazzjonali li jirregola s-sede kkonċernata. Dan jinkludi strumenti li ma jkollhomx effett vinkolanti skont id-dritt internazzjonali, iżda li “jistgħu jinfluwenzaw b’mod determinanti l-kontenut tal-leġiżlazzjoni adottata mil-leġiżlatura tal-Unjoni”
                  7
               .

               4.1.2.Applikazzjoni għall-każ preżenti

               L-att li l-Laqgħa tal-Parteċipanti qed tintalab tadotta jikkostitwixxi att li jkollu effetti legali. L-att previst jista’ jinfluwenza b’mod determinanti l-kontenut tad-dritt tal-Unjoni, skont l-Artikolu 2 tar-Regolament (UE) Nru 1233/2011 tal-Parlament Ewropew u tal-Kunsill tas-16 ta’ Novembru 2011 dwar l-applikazzjoni ta’ ċerti linji gwida fil-qasam tal-krediti ta’ esportazzjoni uffiċjalment appoġġati u li jħassar id-Deċiżjonijiet tal-Kunsill 2001/76/KE u 2001/77/KE li jiddikjara li “[i]l-Kummissjoni għandha tadotta atti delegati skont l-Artikolu 3 sabiex temenda l-Anness II b’riżultat ta’ emendi għal-linji gwida miftiehma mill-Parteċipanti għall-Arranġament”.

               Għalhekk, il-bażi ġuridika proċedurali tad-deċiżjoni proposta hija l-Artikolu 218(9) tat-TFUE.

               4.2.Bażi ġuridika sostantiva

               4.2.1.Prinċipji

               Il-bażi ġuridika sostantiva biex tittieħed deċiżjoni skont l-Artikolu 218(9) tat-TFUE tiddependi b’mod prinċipali mill-objettiv u mill-kontenut tal-att previst li fir-rigward tiegħu tittieħed pożizzjoni f’isem l-Unjoni. Jekk l-att previst ikollu żewġ għanijiet jew ikollu żewġ komponenti u jekk wieħed minn dawk l-għanijiet jew minn dawk il-komponenti jkun jista’ jiġi identifikat bħala dak ewlieni, filwaqt li l-ieħor ikun sempliċiment inċidentali, id-deċiżjoni skont l-Artikolu 218(9) tat-TFUE trid tkun imsejsa fuq bażi ġuridika sostantiva unika, jiġifieri dik meħtieġa mill-għan jew mill-komponent ewlieni jew predominanti.

               4.2.2.Applikazzjoni għall-każ preżenti

               L-objettiv u l-kontenut tal-att previst huma relatati mal-politika kummerċjali komuni. Għalhekk, il-bażi ġuridika sostantiva tad-deċiżjoni proposta hija l-Artikolu 207.

               4.3.Konklużjoni

               Jenħtieġ li l-bażi ġuridika tad-deċiżjoni proposta tkun l-Artikolu 207 flimkien mal-Artikolu 218(9) tat-TFUE.

               5.Pubblikazzjoni tal-att previst

               Peress li l-att tal-Laqgħa tal-Parteċipanti se jemenda l-Arranġament, jixraq li jiġi ppubblikat f’Il-Ġurnal Uffiċjali tal-Unjoni Ewropea wara l-adozzjoni tiegħu.

               2018/0297 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li trid tittieħed f’isem l-Unjoni Ewropea fil-Laqgħa tal-Parteċipanti fl-Arranġament dwar il-Krediti għall-Esportazzjoni Uffiċjalment Appoġġati

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 207 flimkien mal-Artikolu 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)L-Arranġament dwar il-Krediti għall-Esportazzjoni Uffiċjalment Appoġġati (“l-Arranġament”) ġie traspost, u għalhekk sar legalment vinkolanti fl-UE permezz tar-Regolament (UE) Nru 1233/2011 tal-Parlament Ewropew u tal-Kunsill
                  8

                  9
               .

               (2)Skont l-Artikolu 3 tal-Arranġament, il-Laqgħa tal-Parteċipanti fl-Arranġament tista’ tadotta deċiżjoni biex Membri oħra tal-OECD jiġu mistiedna jsiru Parteċipanti fl-Arranġament.

               (3)Fl-20 ta’ Settembru 2017, it-Turkija ħabbret l-intenzjoni tagħha li ssir Parteċipant fl-Arranġament.

               (4)Il-Laqgħa tal-Parteċipanti fl-Arranġament, matul il-140 sessjoni tagħha fil-ġimgħa tat-12 ta’ Novembru 2018, se tadotta deċiżjoni li tikkonċerna t-talba mit-Turkija li ssir Parteċipant fl-Arranġament.

               (5)Jixraq li tiġi stabbilita l-pożizzjoni li trid tittieħed f’isem l-Unjoni fil-Laqgħa tal-Parteċipanti fl-Arranġament, peress li d-deċiżjoni prevista tkun tista’ tinfluwenza b’mod determinanti l-kontenut tad-dritt tal-Unjoni, skont l-Artikolu 2 tar-Regolament (UE) Nru 1233/2011.

               ADOTTA DIN ID-DEĊIŻJONI:

               Artikolu 1

               Il-pożizzjoni li trid tittieħed f’isem l-Unjoni fil-140 sessjoni tal-Laqgħa tal-Parteċipanti fl-Arranġament dwar il-Krediti għall-Esportazzjoni Uffiċjalment Appoġġati għandha tapprova t-talba tat-Turkija biex issir Parteċipant fl-Arranġament dwar il-Krediti għall-Esportazzjoni Uffiċjalment Appoġġati.

               Artikolu 2

               Din id-Deċiżjoni hija indirizzata lill-Kummissjoni.

               Magħmul fi Brussell,

                     Għall-Kunsill

                     Il-President

                     (1)

                        Kif definit fl-Artikolu 5 tal-Konvenzjoni tal-OECD.

                     (2)

                        Ir-Regolament (UE) Nru 1233/2011 tal-Parlament Ewropew u tal-Kunsill tas-16 ta’ Novembru 2011 dwar l-applikazzjoni ta’ ċerti linji gwida fil-qasam tal-krediti ta’ esportazzjoni uffiċjalment appoġġati u li jħassar id-Deċiżjonijiet tal-Kunsill 2001/76/KE u 2001/77/KE (ĠU L 326, 8.12.2011, p. 45).

                     (3)

                        Fl-imgħoddi, verżjonijiet preċedenti tal-Arranġament tal-OECD kienu diġà ġew trasposti fid-dritt tal-UE permezz ta’ Deċiżjonijiet tal-Kunsill.

                     (4)

                        Id-Deċiżjoni tal-Kunsill li tistabbilixxi l-Grupp ta’ Koordinazzjoni tal-Politika għall-Assigurazzjoni ta’ Kreditu, Garanziji ta’ Kreditu u Krediti Finanzjarji, (ĠU 66, 27.10.1960, p. 1339/60).

                     (5)

                        ĠU L 44, 22.2.1993, p. 1.

                     (6)

                        SWD(2016) 366 final

                     (7)

                        Is-Sentenza tal-Qorti tal-Ġustizzja tas-7 ta’ Ottubru 2014, Il-Ġermanja vs Il-Kunsill, C-399/12, ECLI:EU:C:2014:2258, il-paragrafi 61 sa 64.

                     (8)

                        Ir-Regolament (UE) Nru 1233/2011 tal-Parlament Ewropew u tal-Kunsill tas-16 ta’ Novembru 2011 dwar l-applikazzjoni ta’ ċerti linji gwida fil-qasam tal-krediti ta’ esportazzjoni uffiċjalment appoġġati u li jħassar id-Deċiżjonijiet tal-Kunsill 2001/76/KE u 2001/77/KE (ĠU L 326, 8.12.2011, p. 45).

                     (9)

                        Fl-imgħoddi, verżjonijiet preċedenti tal-Arranġament tal-OECD kienu diġà ġew trasposti fid-dritt tal-UE permezz ta’ Deċiżjonijiet tal-Kunsill.


               IL-KUMMISSJONI EWROPEA
            Brussell, 20.7.2018
            COM(2018) 548 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-mobilizzazzjoni tal-Fond Ewropew ta’ Aġġustament għall-Globalizzazzjoni waraapplikazzjoni li saret min-Netherlands – EGF/2018/001 NL/Attivitajiet ta’ servizzi finanzjarji

               MEMORANDUM TA’ SPJEGAZZJONI

               KUNTEST TAL-PROPOSTA

               1.Ir-regoli applikabbli għall-kontribuzzjonijiet finanzjarji mill-Fond Ewropew ta’ Aġġustament għall-Globalizzazzjoni (FEG) huma stabbiliti fir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  1
                (ir-“Regolament dwar il-FEG”).

               2.Fit-23 ta’ Frar 2018, in-Netherlands ippreżentat applikazzjoni EGF/2018/001 NL/Attivitajiet ta’ servizzi finanzjarji għal kontribuzzjoni finanzjarja mill-FEG, wara sensji
                  2
                fis-settur ekonomiku kklassifikat taħt id-Diviżjoni 64 tan-NACE Reviżjoni 2 - Attivitajiet ta’ servizzi finanzjarji, minbarra l-finanzjament ta’ assigurazzjoni u ta’ pensjonijiet, fir-reġjuni tal-livell NUTS 2, NL12 - Friesland, NL13 - Drenthe u NL21 - Overijssel fin-Netherlands.

               3.F’konformità mad-dispożizzjonijiet applikabbli kollha tar-Regolament dwar il-FEG, wara l-valutazzjoni tagħha ta’ din l-applikazzjoni, il-Kummissjoni  kkonkludiet li l-kundizzjonijiet għall-għoti ta’ kontribuzzjoni finanzjarja mill-FEG huma ssodisfati.

               SOMMARJU TAL-APPLIKAZZJONI

                        Applikazzjoni tal-FEG

                           EGF/2018/001

                        NL/Attivitajiet ta’ servizzi finanzjarji

                        Stat Membru

                        In-Netherlands

                        Reġjun(i) kkonċernati (livell NUTS
                           3
                         2)

                        NL12 - Friesland

                        NL13 - Drenthe

                        NL21 - Overijssel

                        Data tal-preżentazzjoni tal-applikazzjoni

                        23 ta’ Frar 2018

                        Data tal-konferma tar-riċevuta tal-applikazzjoni

                        23 ta’ Frar 2018

                        Data tat-talba għal informazzjoni addizzjonali

                        9 ta’ Marzu 2018

                        Skadenza għall-forniment tal-informazzjoni addizzjonali

                        4 ta’ Mejju 2018

                        Skadenza għall-ikkompletar tal-valutazzjoni

                        27 ta’ Lulju 2018

                        Kriterju ta’ intervent

                        L-Artikolu 4(1)(b) tar-Regolament dwar il-FEG

                        Għadd ta’ intrapriżi kkonċernati

                        20

                        Settur(i) ta’ attività ekonomika

                        (Diviżjoni tan-NACE Reviżjoni 2 )
                           4

                        Diviżjoni 64 – Attivitajiet ta’ servizzi finanzjarji, minbarra finanzjament ta’ assigurazzjoni u ta’ pensjonijiet

                        Perjodu referenzjarju (disa’ xhur):

                        24 ta’ Marzu 2017 – 24 ta’ Diċembru 2017

                        Għadd totali ta’ benefiċjarji eliġibbli

                        1 324

                        Għadd totali ta’ benefiċjarji fil-mira

                        450

                        Għadd ta’ żgħażagħ fil-mira li huma barra mill-edukazzjoni, impjieg jew taħriġ (NEETs)

                        0

                        Baġit għal servizzi personalizzati (EUR)

                        1 908 000

                        Baġit għall-implimentazzjoni tal-FEG
                           5
                         (EUR)

                             79 500

                        Baġit totali (EUR)

                        1 987 500

                        Kontribuzzjoni tal-FEG (60 %) (EUR)

                        1 192 500

               VALUTAZZJONI TAL-APPLIKAZZJONI

               Proċedura

               4.In-Netherlands ippreżentat l-applikazzjoni

                  EGF/2018/001

               NL/Attivitajiet ta’ servizzi finanzjarji fit-23 ta’ Frar 2018, fi żmien 12-il ġimgħa mid-data li fiha ġew issodisfati l-kriterji ta’ intervent kif stipulati fl-Artikolu 4 tar-Regolament dwar il-FEG. Il-Kummissjoni kkonfermat li rċeviet l-applikazzjoni fl-istess jum, u talbet informazzjoni addizzjonali min-Netherlands fid-9 ta’ Marzu 2018. Din l-informazzjoni addizzjonali ingħatat wara li l-iskadenza ta’ sitt ġimgħat ġiet estiża b’ġimgħatejn, fuq talba ġġustifikata tan-Netherlands. L-iskadenza ta’ 12-il ġimgħa mir-riċevuta tal-applikazzjoni kompluta, li fihom il-Kummissjoni jenħtieġ li tiffinalizza l-valutazzjoni tagħha tal-konformità tal-applikazzjoni mal-kundizzjonijiet għall-għoti ta’ kontribuzzjoni finanzjarja, tiskadi fis-27 ta’ Lulju 2018.

               Eliġibbiltà tal-applikazzjoni

               Intrapriżi u benefiċjarji kkonċernati

               5.L-applikazzjoni hija relatata mal-1 324 ħaddiem li ngħataw is-sensja fis-settur ekonomiku kklassifikat taħt id-Diviżjoni 64 tan-NACE Reviżjoni 2 - Attivitajiet ta’ servizzi finanzjarji, minbarra l-finanzjament ta’ assigurazzjoni u ta’ pensjonijiet. Is-sensji jinsabu fir-reġjuni tal-livell NUTS 2 ta’  NL12 - Friesland, NL13 - Drenthe u NL21 - Overijssel
                  6
               .

                        Intrapriżi u għadd ta’ tkeċċijiet fil-perjodu referenzjarju

                        Rabobank

                        981

                        BNP Paribas

                        3

                        ING Bank

                        149

                        SBOT BV

                        3

                        ABN-AMRO

                        112

                        KAS Bank NV

                        2

                        Volksbank/SNS

                        29

                        Pale BV

                        2

                        Kredietbank Nederland

                        11

                        Royal Bank of Scotland

                        2

                        Triodos

                        6

                        CEM Finance BV

                        1

                        F. Van Lanschot Bankers

                        5

                        DNB

                        1

                        Lacent BV

                        5

                        KBC Bank

                        1

                        Santander

                        5

                        Krediet Unie BV

                        1

                        Kempen & Co NV

                        4

                        UBS Europe SE

                        1

                        Għadd totali ta’ intrapriżi: 20

                        Għadd totali ta’ tkeċċijiet:

                        1 324

                        Għadd totali ta’ persuni li jaħdmu għal rashom li waqqfu l-attività tagħhom:

                        0

                        Għadd totali ta’ ħaddiema u ta’ persuni li jaħdmu għal rashom li huma eliġibbli:

                        1 324

               Kriterji ta’ intervent

               In-Netherlands ippreżentat l-applikazzjoni skont il-kriterji ta’ intervent tal-Artikolu 4(1)(b) tar-Regolament dwar il-FEG, li jeħtieġ li mill-inqas 500 ħaddiem jingħataw is-sensja tul perjodu referenzjarju ta’ disa’ xhur f’intrapriżi li joperaw fl-istess settur ekonomiku ddefinit fid-Diviżjoni tan-NACE Reviżjoni 2, u li jinsabu f’reġjun wieħed jew f’żewġ reġjuni kontigwi ddefiniti fil-livell NUTS 2 fi Stat Membru.  Fir-reġjun ta’ livell NUTS 2,  NL21 - Overijssel, kien hemm 610 sensja. Il-perjodu referenzjarju ta’ disa’ xhur għall-applikazzjoni huwa validu mill-24 ta’ Marzu 2017 sal-24 ta’ Diċembru 2017.

               Kalkolu tas-sensji u ta’ waqfien mill-attività

               6.L-1 324 sensja kollha matul il-perjodu referenzjarju ġew ikkalkulati mid-data tal-avviż individwali tal-impjegatur li se jkeċċi jew itemm il-kuntratt ta’ impjieg tal-ħaddiem.

               7.L-għadd totali ta’ benefiċjarji eliġibbli huwa 1 324.

               Rabta bejn is-sensji u l-kriżi finanzjarja u ekonomika globali hija indirizzata fir-Regolament (KE) Nru 546/2009

               8.Sabiex tiġi stabbilita r-rabta bejn is-sensji u l-kriżi finanzjarja u ekonomika globali indirizzata fir-Regolament (KE) Nru 546/2009, in-Netherlands tippreżenta l-argument li l-kriżi finanzjarja u ekonomika kellha impatt serju fuq is-servizzi u l-funzjonament tal-banek Olandiżi
                  7

                  8

                  9
               .

               9.L-ambjent ta’ rati baxxi tal-imgħax, introdott bħala reazzjoni għall-kriżi finanzjarja, il-kundizzjonijiet regolatorji aktar stretti, u t-tnaqqis sostanzjali fis-suq ipotekarju u fil-forniment ta’ kreditu għall-intrapriżi żgħar u ta’ daqs medju (SMEs), ikkawżaw dejjem inqas profittabbiltà u ħolqu ħtieġa urġenti għat-tnaqqis fil-kostijiet. Ir-rapport tal-pajjiż mill-Kummissjoni għall-2018 jikkonferma r-rati baxxi tal-imgħax, it-tnaqqis fis-self lill-SMEs u l-pożizzjoni ta’ dejn tal-unitajiet domestiċi privati fin-Netherlands
                  10
               .

               10.Fis-suq ipotekarju jista’ jiġi osservat tnaqqis sostanzjali mill-2006 sal-2015
                  11
               . Kien hemm kemmxejn ta’ rkupru mill-2016, għalkemm il-livelli għadhom ħafna aktar baxxi milli qabel il-kriżi ekonomika finanzjarja. Ir-rata ta’ tkabbir ta’ ipoteki ġodda annwali issa hija kważi żero; filwaqt li qabel il-kriżi tal-2008, kienet qed tikber b’4-5 % kull sena. Id-dħul ta’ atturi ġodda - bħal fondi ta’ pensjoni u assiguraturi - kompla żied mat-tnaqqis tan-negozju ipotekarju għall-banek.

               11.Fil-forniment ta’ kreditu għall-intrapriżi żgħar u ta’ daqs medju (SMEs)
                  12
               , jidher tnaqqis matul dawn l-aħħar 10 snin, mingħajr ma kien hemm irkupru għal-livell tal-2008.

               12.B’riżultat ta’ dan, il-banek naqqsu l-persunal tagħhom, prinċipalment billi għalqu uffiċċji reġjonali u billi qalbu għall-ibbankjar online. Nofs il-fergħat għalqu bejn l-2004 u l-2014
                  13
               , u x-xejra għadha għaddejja. Il-biċċa l-kbira tal-persuni li ngħataw is-sensja huma dawk li kienu f’kuntatt dirett mal-klijienti u dawk li kienu involuti fl-amministrazzjoni relatata.

               13.Sa issa, is-settur “Attivitajiet ta’ servizzi finanzjarji, minbarra l-finanzjament ta’ assigurazzjoni u ta’ pensjoni” ma kien is-suġġett ta’ ebda applikazzjoni tal-FEG.

               Avvenimenti li jikkawżaw is-sensji u l-waqfien mill-attività

               14.Ir-rati baxxi tal-imgħax (marġnijiet baxxi tal-imgħax) kellhom impatt dirett u negattiv fuq il-profittabbiltà tal-banek. Ir-restawr tal-profittabbiltà prinċipalment jinkiseb permezz tat-tnaqqis tal-kostijiet, tal-għeluq ta’ friegħi reġjonali u tal-awtomatizzazzjoni, sabiex in-negozju jibqa’ għaddej. B’riżultat ta’ dan, l-għadd ta’ impjegati qed jonqos b’mod kostanti fil-banek kollha.

               15.L-għadd ta’ sensji fis-settur bankarju Olandiż żdied bi 8,6 % bejn April 2016 u April 2017, filwaqt li l-għadd medju ta’ sensji fis-setturi kollha naqas bi 12,8 %
                  14
               . Rabobank kellu 1 434 fergħa fl-2004; fl-2014 kien għad fadal biss 566 (-60 %). Fl-istess perjodu, ABN-AMRO għalaq 427 mill-uffiċċji tiegħu  (-57 %)
                  15
               . Il-Volksbank (SNS) għalaq 14 % mill-uffiċċji reġjonali tiegħu bejn l-2004 u l-2014. It-tnaqqis tal-uffiċċji reġjonali kien l-aktar prevalenti fi Friesland, fi Drenthe u f’Overijssel. Billi ING qatt ma kellu uffiċċji reġjonali daqs il-banek l-oħrajn (276), dan ma għalaqx uffiċċji, iżda naqqas il-persunal fl-uffiċċji eżistenti.

               16.Bejn l-2010 u l-2016, l-għadd kumplessiv ta’ impjegati fl-erba’ banek li diġà ssemmew naqas minn 158 588 għal 122 556; dan huwa tnaqqis ta’ 23 %
                  16
               .

               17.Barra minn hekk, huma previsti sensji fuq skala kbira f’ABN-AMRO
                  17
               , f’ING
                  18
                u f’Rabobank
                  19
               . Il-Volksbank, li ma għaddhiex minn riorganizzazzjoni jew ristrutturar estensivi matul dawn l-aħħar snin, ħabbar pjanijiet għal riorganizzazzjoni u għal sensji
                  20
               .

               18.L-għadd ta’ persuni fuq benefiċċji tal-qgħad fis-settur żdied b’iktar mit-tripplu matul il-perjodu 2008 sal-2015
                  21

                  22
               , u fl-2016 l-għadd ta’ persuni mis-settur bankarju li applikaw għal benefiċċju tal-qgħad żdied b’27,7 % meta mqabbel mal-2015, bħala konsegwenza tar-riorganizzazzjoni tas-settur. Barra minn hekk, is-settur bankarju kien l-uniku settur fejn l-impjieg naqas fl-2016; is-setturi l-oħra kollha kellhom inqas benefiċċji ġodda tal-qgħad.

               19.It-tnaqqis affettwa prinċipalment lil persunal b’livell ta’ edukazzjoni baxx jew medju, bħal persunal amministrattiv u dawk li jilqgħu lill-klijenti. Il-perspettiva tas-suq tax-xogħol għal dawn it-tipi ta’ funzjonijiet hija dgħajfa. Fis-settur bankarju, in-nisa prinċipalment kellhom funzjonijiet ta’ livell baxx u ta’ livell medju; għalhekk, hemm aktar nisa qiegħda (55 %) milli rġiel (45 %). 45 % tal-persuni qiegħda fis-settur bankarju għandhom 55 sena jew aktar.

               Impatt mistenni tas-sensji fir-rigward tal-ekonomija u l-impjiegi lokali, reġjonali jew nazzjonali

               20.Is-sensji fis-settur bankarju jippreżentaw sfida partikolari għat-tliet provinċji kkkonċernati
                  23
               . Il-qgħad fit-tliet reġjuni kollha huwa ogħla mill-medja nazzjonali ta’ 5,4 %. Fi Friesland jinsab f’livell ta’ 10,8 %
                  24
               , fi Drenthe huwa 7 %
                  25
                u f’Overijssel huwa 6,3 %
                  26
               . B’mod ġenerali, 66 % tan-nies jistgħu jsibu xogħol ġdid fi żmien sena mit-tkeċċija tagħhom. Fis-settur bankarju, 39 % tan-nies biss sabu xogħol ġdid fi żmien sena
                  27
               .

               21.Skont l-Aġenzija għall-Assigurazzjoni tal-Impjiegi tan-Netherlands (UWV), il-prospettivi ta’ dawn in-nies li jsibu impjieg ieħor fl-istess settur huma baxxi ħafna, billi l-impjiegi fis-settur mhumiex mistennija jirkupraw. Skont it-tbassir, fl-2018 se jerġa’ jkun hemm tnaqqis fl-impjiegi fis-settur
                  28
               .

               22.Fi Friesland, 16 % tan-nies li applikaw għall-benefiċċji tal-qgħad kellhom funzjonijiet fis-settur bankarju b’tipi ta’ xogħlijiet li ma għadhomx meħtieġa fir-reġjun, billi,fost l-oħrajn, ingħalqu l-fergħat reġjonali tal-banek
                  29
               .

               23.F’Overijssel, is-settur bankarju huwa kklassifikat fit-tieni post fuq il-lista ta’ sfondi okkupazzjonali ta’ nies li japplikaw għall-benefiċċji tal-qgħad
                  30
               .

               24.L-impatt mistenni tas-sensji fit-territorji affettwati huwa marbut mad-diffikultajiet ta’ riallokazzjoni fi ħdan l-istess settur. L-UWV tagħti parir lin-nies fis-settur bankarju f’dawn it-tliet provinċji biex ifittxu professjoni, settur jew reġjun oħrajn
                  31

                  32
               . It-tliet reġjuni kkonċernati mhumiex industrijalizzati u ddiversifikati daqs reġjuni oħra fin-Netherlands, u l-biċċa l-kbira mill-kumpaniji huma SMEs
                  33
               .. Madankollu, hemm opportunitajiet ġodda ta’ impjiegi fis-setturi tas-saħħa, tal-ICT, tal-loġistika, tal-kontroll finanzjarju u f’setturi oħra.

               25.Jeżistu gruppi vulnerabbli fost l-1 324 ħaddiem li tkeċċa; persunal klerikali/responsabbli għall-bejgħ (52 % fl-applikazzjoni), nisa (59 %) u persuni anzjani li għandhom aktar minn 55 sena (27 %). Nofs dawk li ngħataw tkeċċew kienu jaħdmu f’impjiegi professjonali/tekniċi. Għalhekk, huwa importanti li tiġi appoġġata r-riintegrazzoni veloċi fis-suq tax-xogħol tal-ħaddiema mkeċċija, billi se jkun diffiċli li jsibu impjieg ieħor mingħajr għajnuna.

               26.Il-perjodu medju ta’ benefiċċji tal-qgħad għall-membri tal-persunal qiegħda fis-settur bankarju huwa ħafna itwal milli dak għal persuni qiegħda minn setturi oħra. Barra minn hekk, id-data mill-UWV turi li mill-inqas 12 % ta’ dawk li applikaw għall-benefiċċju tal-qgħad kellhom xogħol preċedenti fis-settur finanzjarju
                  34
               .

               Benefiċjarji fil-mira u azzjonijiet proposti

               Benefiċjarji fil-mira

               27.Huwa stmat li 450 ħaddiem li ngħataw is-sensja huma mistennija li jipparteċipaw fil-miżuri. Il-ħaddiema eliġibbli l-oħra jew qed imorru f’ setturi jew reġjuni oħra, jirtiraw jew qed jipparteċipaw fi skemi nazzjonali u lokali għall-impjieg mill-ġdid. It-tqassim ta’ dawn il-ħaddiema skont is-sess, iċ-ċittadinanza u l-grupp ta’ età hija kif ġej:

                        Kategorija

                        Għadd ta’
                           benefiċjarji fil-mira*

                        Sess:

                        Irġiel:

                        183

                        (40,7 %)

                        Nisa:

                        267

                        (59,3 %)

                        Ċittadinanza:

                        Ċittadini tal-UE:

                        450

                        (100,0 %)

                        ċittadini mhux tal-UE:

                        0

                        (0 %)

                        Grupp ta’ età:

                        15-24 sena:

                        38

                        (8,4 %)

                        25-29 sena:

                        50

                        (11,1 %)

                        30-54 sena:

                        241

                        (53,6 %)

                        55-64 sena:

                        104

                        (23,1 %)

                        aktar minn 64 sena:

                        17

                        (3,8 %)

               *:% arrotondat

               Eliġibbiltà tal-azzjonijiet proposti

               28.Is-servizzi personalizzati li jridu jiġu pprovduti lill-ħaddiema li ngħataw is-sensja jikkonsistu mill-azzjonijiet li ġejjin:

               –Ammissjoni: din il-miżura se tidentifika l-parteċipanti skont il-kapaċitajiet, il-potenzjal u l-perspettiva tal-impjieg tagħhom. Kull ammissjoni se tiġi konkluża b’parir.

               –Għajnuna għat-tfittix ta’ impjieg: din il-miżura se tibda b’offerta għal programm personalizzat. Fost l-oħrajn, din se tinkludi tħejjija ta’ dokumenti ta’ trasferiment, taħriġ intensiv fl-applikazzjoni għal impjiegi, l-organizzazjoni ta’ swieq tax-xogħol u kkuntattjar estensiv ta’ impjegaturi.

               –Grupp tal-mobbiltà: din il-miżura tikkonsisti minn grupp flessibbli għal persuni li jkunu qed ifittxu impjieg u għal impjegaturi b’impjiegi temporanji. Se jitwaqqfu gruppi tal-mobbiltà reġjonali, speċjalizzati għal dawk li kienu jaħdmu fis-settur bankarju. Din il-miżura se tipprovdi esperjenza ta’ xogħol lill-ħaddiema (mħarrġa mill-ġdid) u se tgħinhom jippreżentaw lilhom infushom lil impjegaturi oħra.

               –Taħriġ u kkowċjar relatati mal-promozzjoni tal-intraprenditorija: xi wħud mill-parteċipanti jistgħu jużaw il-ħiliet u l-esperjenza tagħhom biex jibdew in-negozju tagħhom stess. Din il-miżura se tipprovdilhom taħriġ u kkowċjar, billi tiżviluppa l-ħiliet tagħhom, tabbozza pjan sostenibbli tan-negozju u tiggwidahom matul il-proċeduri leġiżlattivi.

               –Taħriġ u taħriġ mill-ġdid: din il-miżura se tipprovdi taħriġ, taħriġ mill-ġdid u faċilitajiet edukattivi oħrajn, kemm għas-settur tal-bejgħ bl-imnut, kif ukoll għal profili okkupazzjonali ġodda, bħat-trasport, is-servizzi tal-IT, professjonijiet tekniċi u oħrajn.

               –Għajnuna għar-rikollokament: din il-miżura se toffri orjentazzjoni lejn l-impjieg, konsulenza dwar l-impjieg u taħriġ dwar il-kompetenzi.

               –Għotja għall-promozzjoni tal-intraprenditorija: din il-miżura se tipprovdi għotja biex jiġu koperti l-kostijiet ta’ investiment, jekk il-parteċipant jikseb il-ħiliet neċessarji u jkollu pjan tan-negozju sostenibbli.

               29.L-azzjonijiet proposti, deskritti hawnhekk, jikkostitwixxu miżuri attivi tas-suq tax-xogħol skont l-azzjonijiet eliġibbli stipulati fl-Artikolu 7 tar-Regolament dwar il-FEG. Dawn l-azzjonijiet ma jissostitwux miżuri passivi ta’ protezzjoni soċjali.

               30.In-Netherlands ipprovdiet l-informazzjoni meħtieġa dwar azzjonijiet li huma obbligatorji għall-intrapriżi kkonċernati bis-saħħa tal-liġi nazzjonali jew skont ftehimiet kollettivi. Huma kkonfermaw li kontribuzzjoni finanzjarja mill-FEG mhijiex se tissostitwixxi dawn l-azzjonijiet.

               Baġit stmat

               31.Il-kostijiet totali stmati huma EUR 1 987 500, li jinkludu l-infiq għal servizzi personalizzati ta’ EUR 1 908 000, u l-infiq għal attivitajiet ta’ tħejjija, ġestjoni, informazzjoni u pubbliċità, kontroll u rapportar ta’ EUR 79 500.

               32.Il-kontribuzzjoni finanzjarja totali mitluba mingħand il-FEG hija ta’ EUR 1 192 500 (60 % tal-kostijiet totali).

                        Azzjonijiet

                        Għadd stmat ta’ parteċipanti

                        Kost stmat għal kull parteċipant*
                        (EUR)

                        Kostijiet totali stmati

                        (EUR)

                        Servizzi personalizzati (Azzjonijiet skont l-Artikolu 7(1)(a) u (c) tar-Regolament dwar il-FEG)

                        Ammissjoni (Intake)

                        250

                        1 152

                        288 000

                        Għajnuna għat-tfittix ta’ impjieg (Trajectbegeleiding reintegratie)

                        450

                        900

                        405 000

                        Grupp tal-mobbiltà (Mobiliteitspool)

                        175

                        3 200

                        560 000

                        Taħriġ u kkowċjar relatati mal-promozzjoni tal-intraprenditorija (Promotie, cursussen en begeleiding ondernemerschap)

                        20

                        2 000

                        40 000

                        Taħriġ u taħriġ mill-ġdid (Scholing en cursussen)

                        75

                        3 500

                        262 500

                        Għajnuna għar-rikollokament (Outplacement begeleiding)

                        35

                        1 500

                        52 500

                        Għotja għall-promozzjoni tal-intraprenditorija (Toelage ondernemerschap)

                        20

                        15 000

                        300 000

                        Subtotal (a):

                        Perċentwal tal-pakkett ta’ servizzi personalizzati

                        –

                        1 908 000

                        (100 %)

                        Kwoti u inċentivi (Azzjonijiet skont l-Artikolu 7(1)(b) tar-Regolament dwar il-FEG)

                        0

                        0

                        0

                        Subtotal (b):

                        Perċentwal tal-pakkett ta’ servizzi personalizzati:

                        –

                        0

                        (100 %)

                        Azzjonijiet skont l-Artikolu 7(4) tar-Regolament dwar il-FEG

                        1. Attivitajiet ta’ tħejjija

                        –

                        0

                        2. Ġestjoni

                        –

                        19 875

                        3. Informazzjoni u pubbliċità

                        –

                        39 750

                        4. Kontroll u rapportar

                        –

                        19 875

                        Subtotal (c):

                        Perċentwal tal-ispejjeż totali:

                        –

                        79 500

                        (4 %)

                        Kostijiet totali (a + b + c):

                        –

                        1 987 500

                        Kontribuzzjoni tal-FEG (60 % tal-kostijiet totali)

                        –

                        1 192 500

               *: iċ-ċifri huma arrotondati

               33.In-Netherlands ikkonfermat li l-kostijiet tal-investimenti għal impjieg indipendenti, negozji ġodda u akkwiżizzjonijiet mill-impjegati mhumiex se jaqbżu EUR 15 000 għal kull benefiċjarju.

               Perjodu ta’ eliġibbiltà tal-infiq

               34.Fl-1 ta’ Jannar 2018, in-Netherlands bdiet tipprovdi s-servizzi personalizzati lill-benefiċjarji fil-mira. Għalhekk, mill-1 ta’ Jannar 2018 sat-23 ta’ Frar 2020, in-nefqa fuq l-azzjonijiet se tkun eliġibbli għal kontribuzzjoni finanzjarja mill-FEG.

               35.Fl-1 ta’ Ottubru 2017, in-Netherlands bdiet iġġarrab in-nefqa amministrattiva biex timplimenta l-FEG. Għaldsqstant, l-infiq għal attivitajiet ta’ tħejjija, ġestjoni, informazzjoni u pubbliċità, kontroll u rapportar għandu jkun eliġibbli għal kontribuzzjoni finanzjarja mill-FEG mill-1 ta’ Ottubru 2017 sat-23 ta’ Awwissu 2020.

               Komplementarjetà mal-azzjonijiet iffinanzjati minn fondi nazzjonali jew tal-Unjoni

               36.Is-sorsi ta’ prefinanzjament jew kofinanzjament nazzjonali huma l-fondi tal-Aġenzija għall-Assigurazzjoni tal-Impjegati (UWV), il-provinċji, fondi edukattivi u fondi tas-sħab soċjali.

               37.In-Netherlands ikkonfermat li l-miżuri deskritti hawn fuq li se jirċievu kontribuzzjoni finanzjarja mill-FEG mhumiex se jirċievu kontribuzzjonijiet finanzjarji minn strumenti finanzjarji oħrajn tal-Unjoni.

               Proċeduri għall-konsultazzjoni mal-benefiċjarji fil-mira, mar-rappreżentanti tagħhom, mas-sħab soċjali jew mal-awtoritajiet lokali u reġjonali

               38.In-Netherlands indikat li l-pakkett ikkoordinat ta’ servizzi personalizzati tfassal f’konsultazzjoni mill-qrib ma’ partijiet ikkonċernati u sħab soċjali bħall-Assoċjazzjoni Bankarja Olandiża (NVB), il-Federazzjoni Olandiża għat-Trade Unions (FNV) u l-Federazzjoni Nazzjonali Kristjana għat-Trade Unions (CNV), speċjalment fir-rigward tal-abbozzar tal-pakkett ikkoordinat tas-servizzi offruti. Is-sħab soċjali se jipparteċipaw ukoll fil-kumitat ta’ tmexxija, li se jitwaqqaf biex jikkoordina l-miżuri kollha tas-suq tax-xogħol.

               39.L-attivitajiet ta’ tħejjija kienu jinkludu laqgħat mar-rappreżentanti tas-settur, mal-muniċipalità ta’ Leeuwarden u mat-tliet provinċji. Il-partijiet ikkonċernati (sħab soċjali, rappreżentanti tas-settur bankarju) flimkien mal-UWV għamlu inventarju tan-natura u l-kobor tal-problema. Tħejja pjan għall-ħaddiema li ngħataw is-sensja biex dawn iżidu l-probabbiltà tagħhom li jerġgħu jsibu impjieg.

               Sistemi ta’ ġestjoni u ta’ kontroll

               40.L-applikazzjoni tinkludi deskrizzjoni tas-sistema ta’ ġestjoni u ta’ kontroll li tispeċifika r-responsabbiltajiet tal-korpi involuti. Din hija identika għall-istruttura tas-sistema tal-FSE. Il-kostijiet relatati ma’ dawn l-attivitajiet huma inklużi fil-kostijiet totali tal-proġett. In-Netherlands innotifikat lill-Kummissjoni li l-ġestjoni se ssir mill-parti responsabbli għall-Implimentazzjoni tal-Politika tad-dipartiment għas-Servizz, il-Kollaborazzjoni u l-Implimentazzjoni (SZV; il-Ministeru tal-Affarijiet Soċjali u l-Impjiegi).

               41.Il-kontroll finanzjarju se jsir mid-Direttur Ġenerali tal-Aġenzija għall-Intrapriżi tan-Netherlands (RVO) tal-Ministeru tal-Affarijiet Ekonomiċi u l-Politika dwar il-Klima, bħala awtorità ta’ ċertifikazzjoni. L-awtorità tal-awditjar indipendenti se tkun is-Servizz tal-Awditjar Ċentrali tal-Gvern (il-Ministeru tal-Finanzi).

               42.Fir-rigward tal-kontroll intern u s-sistemi kontabilistiċi, il-Gvern provinċjali ta’ Drenthe huwa obbligat iżomm reġistri amministrattivi verifikabbli għall-awditjar.

               Impenji mogħtija mill-Istat Membru kkonċernat

               43.In-Netherlands tat l-assigurazzjonijiet kollha meħtieġa rigward dawn li ġejjin:

               –fl-aċċess għall-azzjonijiet u proposti u fl-implimentazzjoni tagħhom, se jiġu rispettati l-prinċipji tal-ugwaljanza fit-trattament u tan-nondiskriminazzjoni,

               –ġew issodisfati r-rekwiżiti stabbiliti fil-leġiżlazzjoni nazzjonali u dik tal-UE rigward sensji kollettivi,

               –l-azzjonijiet proposti mhumiex se jirċievu appoġġ finanzjarju minn fondi jew strumenti finanzjarji oħra tal-Unjoni, u se jiġi evitat kwalunkwe finanzjament doppju,

               –l-azzjonijiet proposti se jikkumplimentaw l-azzjonijiet iffinanzjati mill-Fondi Strutturali,

               –il-kontribuzzjoni finanzjarja mill-FEG se tikkonforma mar-regoli proċedurali u materjali tal-Unjoni dwar l-għajnuna mill-Istat.

               IMPLIKAZZJONI BAĠITARJA

               Proposta baġitarja

               44.Il-FEG ma għandux jaqbeż ammont annwali massimu ta’ EUR 150 miljun (prezzijiet tal-2011), kif stabbilit fl-Artikolu 12 tar-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020
                  35
               .

               45.Wara li eżaminat l-applikazzjoni fir-rigward tal-kundizzjonijiet stipulati fl-Artikolu 13(1) tar-Regolament dwar il-FEG, u wara li qieset l-għadd ta’ benefiċjarji fil-mira, l-azzjonijiet proposti u l-kostijiet stmati, il-Kummissjoni tipproponi li timmobilizza l-FEG għall-ammont ta’ EUR 1 192 500, li jirrappreżenta 60 % tal-kostijiet totali tal-azzjonijiet proposti, sabiex tingħata kontribuzzjoni finanzjarja għall-applikazzjoni.

               46.Id-deċiżjoni proposta biex jiġi mmobilizzat il-FEG se tittieħed b’mod konġunt mill-Parlament Ewropew u mill-Kunsill, kif stabbilit fil-punt 13 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji ta’ baġit u dwar ġestjoni finanzjarja tajba
                  36
               .

               Atti relatati

               47.Fl-istess ħin li tippreżenta din il-proposta għal deċiżjoni sabiex jiġi mmobilizzat il-FEG, il-Kummissjoni se tippreżenta lill-Parlament Ewropew u lill-Kunsill, proposta għal trasferiment tal-ammont ta’ EUR 1 192 500 lejn il-linja baġitarja rilevanti.

               48.Fl-istess ħin li tadotta din il-proposta għal deċiżjoni biex jiġi mmobilizzat il-FEG, il-Kummissjoni se tadotta deċiżjoni dwar kontribuzzjoni finanzjarja permezz ta’ att ta’ implimentazzjoni li se jidħol fis-seħħ fid-data li fiha l-Parlament Ewropew u l-Kunsill jadottaw id-deċiżjoni proposta biex jiġi mmobilizzat il-FEG.

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar il-mobilizzazzjoni tal-Fond Ewropew ta’ Aġġustament għall-Globalizzazzjoni wara
                  applikazzjoni li saret min-Netherlands – EGF/2018/001 NL/Attivitajiet ta’ servizzi finanzjarji

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea,

               Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  37
               , u b’mod partikolari l-Artikolu 15(4) tiegħu,

               Wara li kkunsidraw il-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji ta’ baġit u dwar ġestjoni finanzjarja tajba
                  38
               , u b’mod partikolari l-punt 13 tiegħu,

               Wara li kkunsidraw il-proposta mill-Kummissjoni Ewropea,

               Billi:

               (1)Il-Fond Ewropew ta’ Aġġustament għall-Globalizzazzjoni (FEG) għandu l-għan li jipprovdi appoġġ lil ħaddiema li ngħataw is-sensja u lil persuni li jaħdmu għal rashom li waqqfu l-attività tagħhom b’riżultat ta’ bidliet strutturali kbar fix-xejriet kummerċjali dinjija minħabba l-globalizzazzjoni, b’riżultat tal-kontinwazzjoni tal-kriżi finanzjarja u ekonomika globali, jew b’riżultat ta’ kriżi finanzjarja u ekonomika ġdida, u li jgħinhom jerġgħu jintegraw fis-suq tax-xogħol.

               (2)Il-FEG ma jeħtieġx jaqbeż ammont annwali massimu ta’ EUR 150 miljun (prezzijiet tal-2011), kif stabbilit fl-Artikolu 12 tar-Regolament tal-Kunsill (UE, Euratom) Nru 1311/2013
                  39
               .

               (3)Fit-23 ta’ Frar 2018, in-Netherlands ippreżentat applikazzjoni biex jiġi mmobilizzat il-FEG, fir-rigward tas-sensji fis-settur ekonomiku kklassifikat taħt il-Klassifikazzjoni statistika tal-attivitajiet ekonomiċi fil-Komunità Ewropea (“NACE”) Reviżjoni 2 Diviżjoni 64  (Attivitajiet ta’ servizzi finanzjarji, minbarra il-finanzjament ta’ assigurazzjoni u ta’ pensjonijiet) fir-reġjuni tal-livell 2 tal-Klassifikazzjoni Komuni ta’ Unitajiet Territorjali għall-Istatistika (“NUTS”)
                  40
               , NL 12 - Friesland, NL 13 - Drenthe u NL 21 - Overijssel fin-Netherlands. Din kienet issupplimentata minn informazzjoni addizzjonali pprovduta f’konformità mal-Artikolu 8(3) tar-Regolament (UE) Nru 1309/2013. Dik l-applikazzjoni tikkonforma mar-rekwiżiti għad-determinazzjoni ta’ kontribuzzjoni finanzjarja mill-FEG, kif stabbilit fl-Artikolu 13 tar-Regolament (UE) Nru 1309/2013.

               (4)Għalhekk, il-FEG jenħtieġ li jiġi mmobilizzat sabiex jipprovdi kontribuzzjoni finanzjarja ta’ EUR 1 192 500 fir-rigward tal-applikazzjoni ppreżentata min-Netherlands.

               (5)Sabiex jiġi mminimizzat iż-żmien meħtieġ għall-mobilizzazzjoni tal-FEG, din id-deċiżjoni jenħtieġ li tapplika mid-data tal-adozzjoni tagħha,

               ADOTTAW DIN ID-DEĊIŻJONI:

               Artikolu 1

               Għall-baġit ġenerali tal-Unjoni għas-sena finanzjarja għall-2018, il-Fond Ewropew ta’ Aġġustament għall-Globalizzazzjoni għandu jiġi mmobilizzat biex jipprovdi l-ammont ta’ EUR 1 192 500 f’approprjazzjonijiet ta’ impenn u ta’ pagament.

               Artikolu 2

               Din id-Deċiżjoni għandha tidħol fis-seħħ fil-jum li fih tiġi ppubblikata f’Il-Ġurnal Uffiċjali tal-Unjoni Ewropea. Hija għandha tapplika minn [id-data tal-adozzjoni tagħha]*.

               Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)

                        ĠU L 347, 20.12.2013, p. 855.

                     (2)

                        Skont it-tifsira tal-Artikolu 3 tar-Regolament dwar il-FEG.

                     (3)

                        Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).

                     (4)

                        ĠU L 393, 30.12.2006, p. 1.

                     (5)

                        F’konformità mar-raba’ paragrafu tal-Artikolu 7 tar-Regolament (UE) Nru 1309/2013.

                     (6)

                        Friesland (445), Drenthe (269), Overijssel (610)

                     (7)

                  https://www.rabobank.com/nl/about-rabobank/results-and-reports/annual-review/2015/organisational-structure/index.html

                     (8)

                  https://www.rabobank.com/nl/about-rabobank/results-and-reports/annual-review/2015/organisational-structure/index.html

                     (9)

                  https://www.dnb.nl/en/news/news-and-archive/persberichten-2016/dnb341434.jsp
                  https://www.ecb.europa.eu/press/key/date/2016/html/sp161003.en.html
                  https://www.ecb.europa.eu/press/key/date/2017/html/ecb.sp170510.en.html

                     (10)

                  https://ec.europa.eu/info/sites/info/files/2018-european-semester-country-report-netherland-en.pdf

                     (11)

                        Sors:
                  https://www.dnb.nl/nieuws/nieuwsoverzicht-en-archief/statistisch-nieuws-2017/dnb358895.jsp

                     (12)

                  https://www.dnb.nl/nieuws/nieuwsoverzicht-en-archief/dnbulletin-2014/dnb309784.jsp

                  Skeda Informattiva għall-2016 tal-Federazzjoni Olandiża tal-Banek dwar is-Servizzi Finanzjarji
                  https://www.nvb.nl/media/document/000258_od15799-nvb-factsheet-zakelijke-dienstverlening-2016-04-07-def.pdf
                  .

                     (13)

                  https://fd.nl/frontpage/fd-outlook/1086750/hoe-de-bank-uit-de-buurt-verdwijnt-en-straks-elders-weer-verschijnt

                     (14)

                        Newsflash Labourmarket, UWV, April 2017

                     (15)

                  https://fd.nl/frontpage/fd-outlook/1086750/hoe-de-bank-uit-de-buurt-verdwijnt-en-straks-elders-weer-verschijnt

                     (16)

                        Sors: ir-rapporti annwali ta’ ING, ABN-AMRO, RABO-bank u Volksbank

                     (17)

                        Diversi rapporti annwali ABN-AMRO 2011-2016

                     (18)

                        Ir-rapporti annwali ta’ ING Bank għall-2015 u l-2016.

                     (19)

                        Homas Escritt u Toby Sterling (11 ta’ Diċembru 2015).
                  “Rabobank to cut 9,000 jobs and shed assets to boost profit”

                     (20)

                  http://www.volkskrant.nl/economie/weer-een-ontslagronde-ook-sns-schrapt-honderden-voltijdbanen~a4435538/

                     (21)

                        Il-probabbiltà ta’ impjieg għal persuni fis-settur finanzjarju, UWV, Marzu 2017

                     (22)

                  https://fd.nl/economie-politiek/1176581/somber-perspectief-voor-ontslagen-bankmedewerker

                     (23)

                        Ċifri għas-sensji fis-settur bankarju UWV.

                     (24)

                        Fatti u ċifri għall-provinċja ta’ Friesland:
                  http://fryslan.databank.nl

                     (25)

                        Fatti u ċifri għall-provinċja ta’ Drenthe:
                  http://www.provincie.drenthe.nl/feitenencijfers/cijfers/economie/

                     (26)

                        Sors: CBS Statline
                  https://www.cbs.nl

                     (27)

                        Skeda informattiva dwar is-suq tax-xogħol għas-settur finanzjarju, UWV 23 ta’ Mejju 2017

                     (28)

                  https://fd.nl/frontpage/ondernemen/1086910/banken-houden-nog-20-tot-30-kantoren

                     (29)

                        Reġjun taħt il-lenti: Friesland, UWV 2016

                     (30)

                        Reġjun taħt il-lenti: Zwolle, UWV 2016, Reġjun taħt il-lenti: Twente, UWV 2016

                     (31)

                        Ara n-nota 28 – 30

                     (32)

                        Skeda informattiva dwar is-suq tax-xogħol għas-settur finanzjarju, UWV 23 ta’ Mejju 2017

                     (33)

                        Fatti u ċifri għall-provinċja ta’ Overijssel:
                  http://www.overijssel.nl/over-overijssel/cijfers-kaarten/

                     (34)

                        Reġjun taħt il-lenti: Drenthe, UWV 2016

                     (35)

                        ĠU L 347, 20.12.2013, p. 884.

                     (36)

                        ĠU C 373, 20.12.2013, p. 1.

                     (37)

                        ĠU L 347, 20.12.2013, p. 855.

                     (38)

                        ĠU C 373, 20.12.2013, p. 1.

                     (39)

                        Ir-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).

                     (40)

                        Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).


               IL-KUMMISSJONI EWROPEA
            Brussell, 20.9.2018
            COM(2018) 658 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-mobilizzazzjoni tal-Fond ta' Solidarjetà tal-Unjoni Ewropea biex tingħata assistenza lil-Latvja

               MEMORANDUM TA’ SPJEGAZZJONI

               1.Il-kuntest tal-proposta

               Din id-deċiżjoni tkopri l-mobilizzazzjoni tal-Fond ta’ Solidarjetà tal-Unjoni Ewropea (FSUE) skont ir-Regolament tal-Kunsill (KE) Nru 2012/2002 tal-11 ta’ Novembru 2002
                  1
                (minn hawn ’il quddiem imsemmi bħala “ir-Regolament”) għal ammont ta’ EUR 17 730 519 biex jipprovdi assistenza lil-Latvja wara d-diżastru li seħħ matul l-2017. Din il-mobilizzazzjoni se tiġi ffinanzjata kollha kemm hi permezz tal-użu parzjali ta’ EUR 47 479 154 li jifdal f’approprjazzjonijiet ta’ impenn u ta’ pagament li diġà ddaħħlu fil-baġit tal-2018, biex jiġu koperti l-pagamenti bil-quddiem. Baġit emendatorju għalhekk mhuwiex meħtieġ.

               2.Informazzjoni u kundizzjonijiet

               Matul is-sajf u l-ħarifa tal-2017, il-Latvja kienet milquta minn xita qawwija li damet perjodu twil li wasslet għas-saturazzjoni tal-ħamrija u għargħar sussegwenti fil-pajjiż kollu, b’mod partikolari fir-reġjun ta’ Latgale u fit-territorji tal-madwar. Bħala konsegwenza, l-uċuħ tar-raba’ nqerdu u saret ħsara fil-kanali tal-ilma, is-sistema tad-drenaġġ, l-installazzjonijiet għat-trattament tal-ilma relatati, kif ukoll l-infrastruttura tat-triq u tal-ferroviji.

               (1)Il-Latvja applikat għal kontribuzzjoni mill-FSUE fl-14 ta’ Novembru 2017 qabel l-iskadenza ta’ 12-il ġimgħa minn meta ġiet irreġistrata l-ewwel ħsara fl-24 ta’ Awwissu 2017. It-talba ġiet ippreżentata bħala “diżastru naturali maġġuri” skont l-Artikolu 2(2) tar-Regolament. Fis-27 ta’ April 2018, wara talba mill-Kummissjoni, il-Latvja ppreżentat informazzjoni addizzjonali meħtieġa biex titlesta l-valutazzjoni ta’ dan il-każ.

               (2)Id-diżastru huwa ta' oriġini naturali u għalhekk jaqa' taħt l-ambitu tat-talba tal-FSUE.

               (3)Il-Latvja stmat il-ħsara diretta totali kkawżata mill-għargħar għal EUR 380,5 miljun. Dan l-ammont jaqbeż “il-limitu ta’ diżastru maġġuri” biex jiġi mmobilizzat il-FSUE applikabbli għal-Latvja fl-2017 ta’ EUR 145 740 000 (jiġifieri 0,6 % tad-Dħul Nazzjonali Gross tal-Latvja fuq il-bażi tad-data tal-2015). Minħabba li l-ħsara diretta totali stmata taqbeż il-limitu, id-diżastru jikkwalifika bħala “diżastru naturali maġġuri”, kif definit mir-Regolament. Għaldaqstant, it-talba mil-Latvja hija eliġibbli għal kontribuzzjoni mill-FSUE.

               (4)Il-Latvja ma talbitx li jsir ħlas bil-quddiem.

               (5)It-talba tal-Latvja tagħti deskrizzjoni dettaljata tas-sitwazzjoni meteoroloġika li wasslet għad-diżastru u l-effetti tiegħu. Ix-xita u l-għargħar kontinwi matul Awwissu, Settembru u Ottubru 2017 ikkawżaw ħsara konsiderevoli fl-agrikoltura li wasslet għal telf ta’ uċuħ tar-raba’ u s-sadd mifrux tas-sistema tad-drenaġġ agrikolu. Barra minn hekk, l-infrastruttura pubblika statali u lokali saritilha ħsara, b’mod partikolari fl-oqsma tal-ilma (kanali tal-ilma, sistemi ta’ drenaġġ, installazzjonijiet idroloġiċi, imbankmenti u infrastruttura protettiva relatata) u l-infrastruttura tat-trasport (toroq maġġuri u lokali, ferroviji). B’kollox, saret ħsara f’184 triq statali, u t-traffiku ferrovjarju kellu jiġi sospiż temporanjament. Fid-29 ta’ Awwissu 2017 ġie ddikjarat stat ta’ emerġenza. L-istituzzjonijiet u l-intrapriżi pubbliċi statali u lokali, li jipprovdu s-servizzi lill-popolazzjoni, ma setgħux jiffunzjonaw kif xieraq. Għadd ta’ skejjel u bini pubbliċi lokali oħra sfaw mgħarrqa u kellhom jingħalqu. Il-kanali tal-ilma għerqu u l-qigħan tagħhom imtlew b’depożiti, u ġew affettwati aktar minn 28 000 km ta’ sistemi ta’ drenaġġ (taħt l-art), xi 4 500 km ta’ dranaġġi mikxufa u gandotti u xi 1 700 kanal tal-ilma u kostruzzjonijiet idroloġiċi. L-għargħar tal-installazzjonijiet ta’ trattament tal-ilma mormi wassal għal tniġġis tal-ilma kif ukoll periklu għall-ambjent.

               (6)Il-Latvja stmat l-ispiża tal-operazzjonijiet ta’ emerġenza u rkupru eliġibbli skont l-Artikolu 3(2) tar-Regolament għal EUR 36,2 miljun u ppreżentata maqsuma skont it-tip ta’ operazzjoni. Bil-bosta l-ikbar sehem tal-ispejjeż eliġibbli (kważi EUR 32 miljun) jirrigwarda s-sistema tad-drenaġġ pubbliku u l-infrastruttura relatata. Il-kontribuzzjoni mill-FSUE ma tistax madankollu tintuża għal tiswijiet li jmorru lil hinn mill-istat ta’ dawn l-assi qabel id-diżastru.

               (7)L-awtoritajiet Latvjani kkonfermaw li l-ebda kopertura tal-assigurazzjoni ma tagħmel tajjeb għall-ispejjeż eliġibbli.

               (8)Ir-reġjun milqut huwa "reġjun inqas żviluppat" taħt il-Fondi Strutturali u ta' Investiment Ewropej (2014-2020). L-awtoritajiet Latvjani ma indikawx lill-Kummissjoni l-ħsieb tagħhom li jallokaw mill-ġdid fondi mill-programmi tal-Fondi SIE għall-miżuri tal-irkupru. Madankollu, wara talba mil-Latvja għal appoġġ lill-bdiewa li ġiet preżentata lill-Kummissjoni f’Novembru 2017, il-Kummissjoni adottat ir-Regolament ta’ Implimentazzjoni (UE) 2018/108 dwar miżura ta’ emerġenza fil-forma ta’ għajnuna lill-bdiewa minħabba l-għargħar u x-xita qawwija li kien hemm f’ċerti żoni tal-Litwanja, tal-Latvja, tal-Estonja u tal-Finlandja”. L-ammont massimu mogħti lil-Latvja huwa ta’ EUR 3,5 miljun.

               (9)Il-Latvja ma attivatx il-Mekkaniżmu tal-Unjoni għall-Protezzjoni Ċivili.

               (10)Fir-rigward tal-implimentazzjoni tal-leġiżlazzjoni tal-Unjoni dwar il-prevenzjoni u l-ġestjoni tar-riskji tad-diżastri, bħalissa ma hemm l-ebda proċedura ta’ ksur għaddejja.

               2.5Konklużjoni

               Minħabba r-raġunijiet stabbiliti hawn fuq, id-diżastru msemmi fit-talba ppreżentata mil-Latvja jissodisfa r-rekwiżiti stabbilit fir-Regolament biex jiġi mmobilizzat il-FSUE.

               3.Finanzjament mill-allokazzjonijiet tal-FSUE għall-2018

               Ir-Regolament tal-Kunsill (UE, EURATOM) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020
                  2
                (minn issa 'l quddiem “ir-Regolament dwar il-QFP”), u b’mod partikolari l-Artikolu 10 tiegħu, jippermetti l-mobilizzazzjoni tal-FSUE, b’limitu massimu annwali ta’ EUR 500 000 000 (prezzijiet tal-2011). Il-punt 11 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxipplina baġitarja, dwar kooperazzjoni f’materji ta’ baġit u dwar ġestjoni finanzjarja tajba
                  3
                (IIA) jistabbilixxi l-modalitajiet għall-mobilizzazzjoni tal-FSUE.

               Billi s-solidarjetà kienet il-ġustifikazzjoni ċentrali għall-ħolqien tal-FSUE, il-Kummissjoni hija tal-fehma li jenħtieġ li l-għajnuna tkun progressiva. Dan ifisser li, skont prattika preċedenti, jenħtieġ li l-porzjon tal-ħsara li jaqbeż il-livell limitu ta’ “diżastru naturali maġġuri” għall-mobilizzazzjoni tal-FSUE (jiġifieri 0,6 % tal-ING jew EUR 3 biljun fil-prezzijiet tal-2011, skont liema minnhom ikun l-iżgħar ammont) iwassal għal intensità ta’ għajnuna akbar mill-ħsara sal-livell limitu. Ir-rata applikata fil-passat biex jiġu definiti l-allokazzjonijiet għal diżastri maġġuri hija ta' 2,5 % tal-ħsara diretta totali taħt il-livell limitu, u 6 % għall-parti tal-ħsarat 'il fuq minn dan. Għal diżastri reġjonali u diżastri aċċettati taħt id-dispożizzjoni ta’ “pajjiż ġar”, ir-rata hija ta’ 2,5 %.

               Il-kontribuzzjoni ma tistax taqbeż l-ispiża totali stmata tal-operazzjonijiet eliġibbli. Il-metodoloġija biex tiġi kkalkulata l-għajnuna kienet imfassla fir-Rapport Annwali tal-2002-2003 dwar il-FSUE u aċċettata mill-Kunsill u mill-Parlament Ewropew.

               Abbażi tat-talba mil-Latvja, il-kalkolu tal-kontribuzzjoni finanzjarja mill-FSUE, ibbażat fuq l-istima tal-ħsara diretta totali kkawżata, huwa kif ġej:

                        Stati Membri

                        Kwalifikazzjoni ta’ diżastru

                        Ħsara diretta totali

                        (miljuni ta’ EUR)

                        Limitu minimu għal diżastru maġġuri

                        (miljuni ta’ EUR)

                        2,5 % tal-ħsara diretta sal-livell limitu

                        (f’EUR)

                        6 % tal-ħsara diretta 'l fuq mil-livell limitu

                        (f’EUR)

                        Ammont totali tal-għajnuna proposta

                        (f’EUR)

                        Ħlas bil-quddiem imħallas

                        (f’EUR)

                        IL-LATVJA

                        Maġġuri

                        (L-Art. 2(2)).

                        380,524

                        145,740

                        3 643 500

                        14 087 019

                        17 730 519

                        0

                        TOTAL

                        17 730 519

                        0

               Skont l-Artikolu 10(1) tar-Regolament dwar il-QFP, l-ammont totali disponibbli għall-mobilizzazzjoni tal-FSUE fil-bidu tal-2018 kien ta’ EUR 421 142 057, billi hija s-somma tal-allokazzjoni li fadal tal-2018 ta’ EUR 280 371 754 (jiġifieri EUR 574 342 834 nieqes EUR 293 971 080 diġà mobilizzati fl-2017
                  4
               ), flimkien mal-allokazzjoni li fadal tal-2017 ta’ EUR 140 770 303 li għadhom ma ntefqux u li ġew riportati għall-2018.

               L-ammont li jista’ jiġi mobilizzat f’dan l-istadju tas-sena 2018 huwa ta’ EUR 139 397 191. Dan jikkorrispondi għall-ammont totali disponibbli għall-mobilizzazzjoni tal-FSUE fil-bidu tal-2018 (EUR 421 142 057), nieqes l-ammont miżmum ta’ EUR 143 585 709 sabiex jiġi rispettat l-obbligu li jinżammu 25 % mill-allokazzjoni annwali tal-2018 sal-1 ta’ Ottubru 2018, kif stipulat mill-Artikolu 10(1) tar-Regolament dwar il-QFP, wara li jitnaqqas EUR 104 166 951 mobilizzat għall-Greċja, Spanja, Franza u l-Portugall
                  5
                aktar kmieni din is-sena, u wara li jitnaqqas EUR 33 992 206, mobilizzat għall-Bulgarija, il-Greċja, il-Litwanja u l-Polonja
                  6
                aktar kmieni din is-sena.

                        Tabella sommarja tal-finanzjament mill-FSUE

                        Ammont

                        EUR

                        Allokazzjoni tal-2017 riportata għall-2018

                        140 770 303

                        Allokazzjoni tal-2018

                        574 342 834

                        Allokazzjoni tal-2018 fornita fl-2017 skont l-Artikolu 10(2) tar-Regolament dwar il-QFP

                        -293 971 080

                        ----------------

                        Total disponibbli fil-bidu tal-2018

                        421 142 057

                        Bit-tnaqqis diġà mobilizzat fl-2018 għall-Greċja, għal Spanja, għal Franza u għall-Portugall

                        -104 166 951

                        Bit-tnaqqis ta’ dak diġà mobilizzat fl-2018 għall-Bulgarija, għall-Greċja, għall-Litwanja u għall-Polonja

                        - 33 992 206

                        Bit-tnaqqis ta’ 25 % tal-allokazzjoni tal-2018 miżmum

                        -143 585 709

                        ----------------

                        Ammont massimu disponibbli attwalment (allokazzjonijiet tal-2017+2018)

                        139 397 191

                        Ammont totali ta’ għajnuna proposta biex jiġi mobilizzat għal-Latvja

                        - 17 730 519

                        Disponibbiltajiet li fadal sal-1 ta’ Ottubru 2018

                        121 666 672

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar il-mobilizzazzjoni tal-Fond ta' Solidarjetà tal-Unjoni Ewropea biex tingħata assistenza lil-Latvja

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea,

               Wara li kkunsidraw ir-Regolament tal-Kunsill (KE) Nru 2012/2002 tal-11 ta' Novembru 2002 li jistabbilixxi l-Fond ta' Solidarjetà tal-Unjoni Ewropea
                  7
               , u b'mod partikolari l-Artikolu 4(3) tiegħu,

               Wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji baġitarji u dwar ġestjoni finanzjarja tajba
                  8
               , u b'mod partikolari l-punt 11 tiegħu,

               Wara li kkunsidraw il-proposta tal-Kummissjoni Ewropea,

               Billi:

               (1)Il-Fond ta' Solidarjetà tal-Unjoni Ewropea (“il-Fond”) għandu l-għan li jippermetti lill-Unjoni tirrispondi b’mod rapidu, effiċjenti u flessibbli għal sitwazzjonijiet ta’ emerġenza sabiex tintwera solidarjetà mal-popolazzjonijiet ta’ reġjuni milquta minn diżastri naturali.

               (2)Il-Fond ma għandux jaqbeż l-ammont annwali massimu ta’ EUR 500 000 000 (bil-prezzijiet tal-2011), kif stabbilit fl-Artikolu 10 tar-Regolament tal-Kunsill (UE, Euratom) Nru 1311/2013
                  9
               .

               (3)Fl-14 ta’ Novembru 2017, il-Latvja ressqet it-talba għall-mobilizzazzjoni tal-Fond, wara perjodu twil ta’ xita qawwija matul is-sajf u l-ħarifa tal-2017 li wasslet għal saturazzjoni tal-ħamrija u għargħar sussegwenti.

               (4)It-talba mil-Latvja tissodisfa r-rekwiżiti sabiex tingħata kontribuzzjoni finanzjarja mill-Fond, kif stabbilit fl-Artikolu 4 tar-Regolament (KE) Nru 2012/2002.

               (5)Għalhekk il-Fond jenħtieġ li jiġi mobilizzat biex jipprovdi kontribuzzjoni finanzjarja lil-Latvja.

               (6)Sabiex jitnaqqas kemm jista' jkun il-ħin li jieħu l-Fond biex jiġi mobilizzat, din id-deċiżjoni jenħtieġ li tapplika mid-data tal-adozzjoni tagħha,

               (7)Permezz tad-Deċiżjoni 2018/508 tas-27 ta’ Marzu 2018
                  10
               , il-Fond ġie mobilizzat biex jipprovdi s-somma ta’ EUR 50 000 000 f’impenn u approprjazzjonijiet ta' pagament għall-ħlas ta’ avvanzi għas-sena finanzjarja 2018. Dawn l-approprjazzjonijiet intużaw biss b'mod limitat ħafna. Għaldaqstant, hemm lok għall-finanzjament tal-ammont kollu għall-mobilizzazzjoni attwali permezz tar-riallokazzjoni tal-approprjazzjonijiet mobilizzati għall-ħlasijiet tal-avvanzi fil-baġit ġenerali tal-Unjoni għas-sena finanzjarja 2018.

               ADOTTAW DIN ID-DEĊIŻJONI:

               Artikolu 1

               Għall-baġit ġenerali tal-Unjoni għas-sena finanzjarja 2018, il-Fond ta’ Solidarjetà tal-Unjoni Ewropea għandu jkun mobilizzat sabiex jipprovdi l-ammont ta’ EUR 17 730 519 lil-Latvja, f’approprjazzjonijiet ta' impenn u ta' pagament.

               Artikolu 2

               Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

               Għandha tapplika minn… [id-data tal-adozzjoni tagħha]**.

               Magħmul fi Brussell,

                  Għall-Parlament Ewropew
                        Għall-Kunsill

                     (1)

                        Ir-Regolament tal-Kunsill (KE) Nru 2012/2002 tal-11 ta’ Novembru 2002 li jistabbilixxi l-Fond ta’ Solidarjetà tal-Unjoni Ewropea (ĠU L 311, tal-14.11.2002, p. 3) kif emendat bir-Regolament (UE) Nru 661/2014 tal-Parlament Ewropew u tal-Kunsill tal-15 ta’ Mejju 2014 (ĠU L 189, tas-27.6.2014, p. 143).

                     (2)

                        Ir-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).

                     (3)

                        ĠU C 373, 20.12.2013, p. 1.

                     (4)

                        Id-Deċiżjoni (UE) 2017/1599 tal-Parlament Ewropew u tal-Kunsill tat-13 ta’ Settembru 2017 dwar il-mobilizzazzjoni tal-Fond ta’ Solidarjetà tal-Unjoni Ewropea biex tingħata assistenza lill-Italja (ĠU L 245, 23.9.2017) flimkien mal-Baġit Emendatorju Nru 4/2017 (ĠU L 330, 13.12.2017).

                     (5)

                        Id-Deċiżjoni (UE) 2018/846 tal-Parlament Ewropew u tal-Kunsill tat-30 ta' Mejju 2018 dwar il-mobilizzazzjoni tal-Fond ta' Solidarjetà tal-Unjoni Ewropea biex tingħata assistenza lill-Greċja, Spanja, Franza lill-Portugall (ĠU L 144, 8.6.2018, p.3-4) u l-Baġit Emendatorju Nru 1/2018 (ĠU L 191, 27.7.2018, p. 1-22) li jakkumpanjaha.

                     (6)

                        Id-Deċiżjoni tal-Parlament Ewropew u tal-Kunsill tal-11 ta’ Settembru 2018 dwar il-mobilizzazzjoni tal-Fond ta’ Solidarjetà tal-Unjoni Ewropea biex tingħata assistenza lill-Bulgarija, lill-Greċja, lill-Litwanja u lill-Polonja (ĠU L XX, XX.XX.XXX) flimkien mal-Baġit Emendatorju Nru 4/2018 (ĠU L XX, XX.XX.XXX).

                     (7)

                        ĠU L 311, 14.11.2002, p. 3.

                     (8)

                        ĠU C 373, 20.12.2013, p.1.

                     (9)

                        Ir-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).

                     (10)

                        ĠU L 83, 27.3.2018, p. 13.